Lucky Montana gooi joernalis glo met baksteen - Maroela Media
Die skade aan die motor waar die baksteen dit getref het. Foto: Twitter
ŉ Saak van opsetlike saakbeskadiging is teen Lucky Montana, voormalige uitvoerende hoof van die Passasierspooragentskap van Suid-Afrika (Prasa), aanhangig gemaak nadat hy Donderdagaand na bewering ŉ joernalis se motor met ŉ baksteen gegooi het.
Adriaan Basson, voorsitter van die Suid-Afrikaanse Redakteursforum (Sanef), het aan Maroela Media gesê ŉ joernalis van Rapport, Pieter-Louis Myburgh, het omstreeks 18:00 verby Montana se nuwe huis in Waterkloof, Pretoria, gery nadat hy ŉ wenk ontvang het oor beweerde ongerymdhede rakendedie huis.
Pieter-Louis Myburgh. Foto: Facebook
“Myburgh was in sy maatskappymotor en het nooit die privaat eiendom van Montana betree nie,” het Basson gesê. Hy het gesê Myburgh het egter nader aan die hek gery en een van die werkers gevra of Montana daar is en of hy met hom kan praat.
Montana het uit die huis gekom en op Myburgh afgepyl met ŉ baksteen in sy hand. “Pieter-Louis se passasiervenster was oop en toe hy sien Montana gaan hom met ŉ baksteen gooi, het hy vinnig weggetrek,” het Basson gesê. Die baksteen het die motor agter teen die kant getref en die voertuig beskadig.
“Sanef is baie geskok oor Montana se optrede en ons ondersteun Myburgh en Rapport se strafregtelike klagte teen hom,” het Basson gesê. “Ons onderskryf die vryheid van joernaliste om ondersoekende joernalistiek wat in die publiek se belang is te beoefen. Montana se optrede is onaanvaarbaar.”
Voorbeeld van ‘n UITVOERENDE HOOF om bakstene en klippe te gooi
dis mos die regte ding om ge doen.
Klippe was nog altyd deel van hulle opvoeding (kultuur)
Dit is net jammer dit was nie Adriaan Basson in persoon homself nie dan kon hy dalk uit sy sluimerslapie wakker geskrik het en kennis neem wat om hom aangaan.
Bruno, ek stem 100% saam met jou
Lucky wat sovele “grade” het – nou wys jy jou ware opvoeding!
Nou is hy nie meer so lucky nie , die skurk
Die man is nie net ‘n leuenaar nie maar ook ‘n geweldenaar. Dit getuig nie net van swak opvoeding nie maar wel van geen opvoeding. Ek hoop hy word onbevoeg verklaar om ‘n wapen te besit.
Hoe kry sulke mense topposte? Is daar GEEN beter kandidaat, selfs onder die regstellendes nie? G’n wonder die wieletjies kom af nie…
Wonder hoekom die joernalis se teenwoordigheid die kabouter so ontstel dat hy bereid ís om hom met ‘n baksteen te wil dood gooi.
Daar ruik ‘n rot.
Het hy hom werklik gegooi met ‘n baksteen of nie? NA BEWERING verwys na as dit ‘n bespiegeling is.
Manie, okay al is dit dan ‘n KLIP, maak dit nou dit meer aanvaarbaar? Moenie hare kloof oor twak nie man. Die skade is daar – kyk na die foto. Baksteen/klip/stuk metaal wat maak dit saak wat hy regtig gegooi het die feit is hy het soos ‘n barbaar opgetree.